Diari Oficial de la Generalitat Valenciana


Sumari del DOGV 6394, del 10-11-2010 (2010/12071)

Informació pública de la sol·licitud d'autorització ambiental integrada i declaració d'impacte ambiental per a una activitat d'aqüicultura intensiva (annex II, epígraf 1.1) a terrenys de domini públic maritimoterrestre davant de la Torre de la Horadada al terme municipal de Pilar de la Horadada.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12397


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada i declaració d'impacte ambiental per a una activitat d'aqüicultura intensiva (annex II, epígraf 1.1) a terrenys de domini públic maritimoterrestre davant de la Torre de la Horadada al terme municipal de Pilar de la Horadada. [2010/12030]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient seguit a instàncies de Piscifactorías Albaladejo, SL, amb CIF F44600535 i adreça a l'avinguda Artero Guirao, 240 de San Pedro del Pinatar (Múrcia), que té com a objecte l'atorgament de l'autorització ambiental integrada per a una activitat d'aqüicultura intensiva (annex II, epígraf 1.1) a terrenys de domini públic maritimoterrestre davant de la Torre de la Horadada al terme municipal de Pilar de la Horadada (Alacant).  
Peticionari: Piscifactorías Albaladejo, SL  
Projecte: projecte de granja marina per a l'engreix de daurada i llobarro a Pilar de la Horadada (Alacant) (inclòs en la Llei 2/2006, de 5 de maig, annex II - epígraf 1.1: instal·lacions per a aqüicultura intensiva que tinguen una capacitat de producció superior a 500 tones a l'any).  
Domicili social: av. Artero Guirao, 240. 30354 San Pedro del Pinatar (Múrcia)  
Emplaçament: davant de la Torre de la Horadada, al terme municipal de Pilar de la Horadada (Alacant).  
Coordenades:  
Superfície ocupada per la instal·lació a terrenys de domini públic maritimoterrestre: 300.000 m².  
Instal·lació: 20 gàbies de 25 m de diàmetre.  
Producció anual: 1.000 tones de daurada i llobarro.  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant, i a l'Ajuntament de Pilar de la Horadada on estarà exposada en hores d'atenció al públic.  
Alacant, 2 de novembre de 2010.- El director territorial: Ramón Rizo Aldeguer.